# PÁLYÁZAT KIÍRÁS

***LAKHATÁSI TÁMOGATÁS***

Dévaványa Város Önkormányzat Képviselő-testülete a „Teremts Esélyt Program – Dévaványa” elnevezésű EFOP-1.2.11-16-2017-00003 kódszámú pályázat keretében, a 329/2018. (XI.29.) Dv. Kt. határozat alapján **lakhatási támogatás pályázatot hirdet 18-35 éves korosztály számára Fecskelakások ingyenes igénybevételére.**

**A Pályázat célja:**

**Az önkormányzat tulajdonában lévő fecskelakások pályázati úton történő bérletbe adása a célcsoportba tartozó fiatalok önálló életkezdésének és családalapításának támogatásának céljából. A pályázati felhívással megpályázható lakások:**

* **5510 Dévaványa, Széchenyi utca 5/1.**

**A pályázati felhívás alapdokumentuma Dévaványa Város Önkormányzat Ifjúsági Cselekvési Terve, mely letölthető a** [www.devavanya.hu](http://www.devavanya.hu) **oldalról.**

**A pályázaton kérelmet az nyújthat be, aki:**

* a pályázat benyújtásakor elmúlt 18 éves, de még nem tölti be a 35. életévét.
* a beköltözők legalább egyike foglalkoztatási jogviszonnyal kell, hogy rendelkezzen, vagy résztvevő legyen a jelen pályázat keretein belül szervezett „Gazdasági együttműködéseket generáló tevékenységek szervezése” pont szerinti programelemben. Részletekért lásd: **Ifjúsági Cselekvési Terv.**
* aki a pályázat benyújtásakor Dévaványán lakcímmel rendelkezik és életvitelszerűen Dévaványán él, vagy vállalja, hogy a bérleti szerződés megkötését követő 5 munkanapon belül állandó lakcímükként az elnyert lakást jelentik be a hatóságok felé.
* vállalja, hogy közösségi célú önkéntes tevékenységet végez a településen.
* vállalja, hogy részt vesz a „Karrier Műhely” elnevezésű 6 alkalmas képzésen.

**A pályázat elbírálásánál előnyben részesül(nek):**

* aki a pályázat benyújtásakor a 30. életévét még nem töltötte be;
* aki legalább egy fő támogatott korcsoportba tartozó személlyel költözik;
* a gyermekes családok, gyermeküket egyedül nevelő szülők;
* aki a Cselekvési terv 1. sz. mellékletében jelzett hiányszakmával rendelkezik, továbbá aki BSc vagy MSc (illetve főiskolai vagy egyetemi) diplomával rendelkezik;
* aki a Cselekvési terv kidolgozásában tevőlegesen részt vállalt;
* aki a pályázat benyújtását megelőző 6 hónapban semmilyen az önkormányzat által nyújtott EFOP támogatásban (pl. ösztöndíj, jogosítványtámogatás) nem részesült;
* aki munka mellett felsőfokú tanulmányokat folytat, felsőfokú szakképzésben vagy OKJ szakképzésben vesz részt;
* aki vállalja, hogy 24 hónapig lakik a lakásban.

**Pályázaton nem vehet(nek) részt:**

* aki a támogatási kérelem benyújtásakor betöltötte a 35. életévét.
* aki korábban már nyert Dévaványán Fecskelakások igénybevételére szóló lakhatási támogatást.
* Dévaványa Város Önkormányzatának vezető tisztségviselői, az önkormányzati képviselőtestület tagjai, valamint fentiek Ptk. szerinti közeli hozzátartozói (házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér).

**Egyéb információ:**

A pályázati elbírálás alatt a benyújtott pályázatok tekintetében a pályázat kiírója szükség esetén további dokumentumok benyújtását kérheti.

A bérelt ingatlanok összközművesek és azonnal költözhető állapotúak, melyekhez mosógép, hűtő, gáztűzhely és laptop is jár. A beköltözőknek megőrzési felelősséget kell vállalniuk az ingatlanban lévő eszközök és berendezések tekintetében.

A lakhatási ösztönző támogatás 2 évre (24 hónapra) nyerhető el. A beköltözőknek lakbért fizetniük nem kell, viszont kötelesek az ingatlanok rezsi költségeit rendszeresen fizetni. A lakások kérésre, előzetes időpont egyeztetés alapján megtekinthetőek.   
**Beköltözéskor 50.000,- Ft mértékű kaució befizetése szükséges.**

A lakhatási támogatás pályázat útján nyerhető el. A pályázatokat Dévaványa Város Önkormányzatának Polgármestere bírálja el. A döntésről a pályázók írásbeli értesítést kapnak. A pályázati döntéssel szemben fellebbezni nem lehet.

**A pályázat benyújtásának módja, helye, határideje:**

*A pályázat benyújtásának határideje*: 2020. augusztus 7. 13:00

*A pályázatok benyújtás helye*: személyesen ügyfélfogadási időben a polgármesteri hivatal titkárságán vagy postai úton a következő címre:

5510 Dévaványa

Hősök tere 1.

*A pályázat benyújtásának módja:* A Pályázatokat elektronikusan és kézzel is ki lehet tölteni. A kézzel történő kitöltés esetén kérjük a nyomtatott nagybetűkkel történő írást. A pályázatot 1 eredeti példányban, lezárt borítékban kell benyújtani.

A borítékra kérjük ráírni:

**Teremts Esélyt Program – Dévaványa**

**Lakhatási Támogatás**

A határidő után benyújtott pályázatok nem kerülnek elbírálásra!

*A pályázat elbírálásának határideje:* 2020. augusztus 7.

A lakhatási támogatás igénybevételének feltétele a támogatási szerződés megkötése.

A beköltözés várható időpontja: **2020. augusztus 10.**

**A pályázatnak tartalmaznia kell *(amennyiben rendelkezésre áll)***

* a kitöltött pályázati adatlapot;
* a beköltözni szándékozók személyigazolvány és lakcímkártyáinak egyszerű másolatát;
* gyermek születési anyakönyvi kivonatának egyszerű másolatát;
* iskolai végzettséget tanúsító oklevél vagy tanulmányok folytatásáról szóló, az oktatási intézmény által kiállított igazolás egyszerű másolatát;
* munkáltatóval megkötött munkaszerződést, kinevezést, megbízási szerződést vagy ezek kötésére irányuló munkáltatói szándéknyilatkozatot, vállalkozói igazolványt;
* nyilatkozatot arról, hogy a pályázó, illetve a vele együtt beköltözni szándékozók az önkormányzat vezető tisztségviselői, illetve a képviselő-testület tagjaival nem állnak közeli hozzátartozói viszonyban;
* nyilatkozat a lakhatás feltételeiről;
* Pályázói vállalási nyilatkozat;
* minden olyan irat és igazolás, mely a kedvező elbírálás során felsorolt elemeket igazolja.

**A pályázati adatlap a www.devavanya.hu oldalon érhető el. A kitöltött adatlapot kinyomtatás és aláírás után a szükséges mellékletekkel együtt kell benyújtani.**

A pályázatról további információ kapható Dévaványa Város honlapján (*http://www.devavanya.hu*), illetve az Önkormányzati Hivatal titkárságán (06-66/483-100/119-es mellék).